7.11.2006 Euroopa Liidu Teataja L 307/207 KOMISJONI OTSUS, 4. aprill 2006 nr K 33/2005 (ex N 277/2004), riigiabi kohta, mida Madalmaad kavatsevad anda Haaksbergenis projekti Marktpassageplan raames (teatavaks tehtud numbri K(2006) 1184 all) (ainult hollandikeelne tekst on autentne) (EMPs kohaldatav tekst) (2006/746]/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, eriti selle artikli 88 lõike 2 esimest lõiku, võttes arvesse Euroopa Majanduspiirkonna lepingut, eriti selle artikli 62 lõike 1 punkti a, olles kutsunud huvitatud isikuid üles esitama oma märkusi vastavalt ülalmainitud sätetele ning arvestades järgmist: 1. MENETLUS 23. jaanuari 2004. aasta kirjas, mis registreeriti 23. veeb- ruaril 2004, esitati komisjonile kaebus võimaliku abi kohta ehitusprojektile Madalmaades Haaksbergenis. Komisjon küsis 15. aprilli 2004. aasta kirjas Madalmaade ameti- asutustelt selgitust kõnealuse meetme kohta. 18. mai 2004. aasta kirjas, mis registreeriti 25. mail 2004, teavitasid Madalmaad komisjoni, et meetmest teatatakse peatselt. 25. juuni 2004. aasta kirjas, mis registreeriti 30. juunil 2004, teatasid Madalmaad komisjonile, et Haaksbergeni kohalik omavalitsus kavatseb anda abi ehitusettevõtjatele, kes osalevad projektis Marktpassageplan. 12. juuli 2004. aasta kirjas palus komisjon lisateavet, mida anti 8. oktoobril 2004 toimunud kohtumisel ja 30. detsembri 2004. aasta kirjas, mis registreeriti 10. jaanuaril 2005. Madalmaad esitasid täiendavat teavet 11. mai 2005. aasta kirjas, mis registreeriti 18. mail 2005. Komisjon teavitas 21. septembri 2005. aasta kirjas Madalmaid oma otsusest algatada kõnealuse abi suhtes EÜ asutamislepingu artikli 88 lõike 2 kohane menetlus. Komisjoni otsus menetluse algatamise kohta avaldati Euroopa Liidu Teatajas ()). Komisjon palus huvitatud isikutel esitada kõnealuse abi kohta oma märkused. Komisjonile ei laekunud huvitatud isikutelt ühtegi märkust. Madalmaad esitasid oma vastuse ametliku uurimis- menetluse algatamise teatele 29. detsembri 2005. aasta kirjas, mis registreeriti 5. jaanuaril 2006. (1) ELT C 333, 29.12.2005, lk 2. 2. KIRJELDUS 2.1. Projekt Overijsseli provintsis Saksamaa piiri ääres asuva 24 000 elanikuga Haaksbergeni omavalitsus on 1990ndate aastate algusest alates soovinud taaselustada oma hooletusse jäetud keskust. Konsultantide abiga vaadati läbi erinevaid ehitus- kavasid kvaliteetsete eluasemete ja äriruumide loomiseks. Siiski ei olnud ei ehitusettevõtja, kellega omavalitsus kavatses algselt projekti ellu viia, ega omavalitsus ise suutelised omandama vajalikke krunte. 1990ndate aastate lõpus omandasid kuus ehitusettevõtjat kõnealused krundid ning ühinesid seejärel. Nad koostasid ehitusprojekti 58 korteri ja 11 äriruumi ehitamiseks. Projekti kohaselt ei pidanud ehitusettevõtjad osalema riiklikel ehitustöödel, näiteks infrastruktuuri ehitamisel, mis oleks seejärel antud üle kohalikule omavalitsusele. Projekti eesmärk oli ehitada korterid ja kauplused, et müüa või anda need rendile erainvestoritele. Arvutused näitasid aga, et projekt ei kujune tulutoovaks. 2.2. Ametiasutuste toetus Pidades kuue ehitusettevõtja esitatud kohaliku omavalitsuse keskuse taaselustamise projekti väga oluliseks ja teades, et võib arvestada provintsi rahalise toetusega, nõustus kohalik omavalitsus projekti toetama, eelkõige oodatava kahjumi katmise teel. Kohalik omavalitsus on juba koostöölepingule alla kirjutanud, kuid koostöölepinguga ettenähtud abi ei ole veel antud. Riiklikku toetust antakse peamiselt 2,98 miljoni euro suuruse toetusena, mille kohalik omavalitsuse annab ehitusettevõtjatele (meede 1). Kõnealune summa sisaldab 453 780 euro (1000000 Hollandi kuldna) suurust provintsi toetust nimetatud projektile ja kujutab endast projekti oodatavate kulude ja tulude põhjal arvutatud oodatavat kahjumit.